rejauldu/bengali-wikipedia huggingface dataset:
আরা ভারতের পশ্চিমবঙ্গ রাজ্যের পুরুলিয়া জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে আরা শহরের জনসংখ্যা হল ১৯,৯১১ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬৬%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে আরা এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:পশ্চিমবঙ্গের শহর বিষয়শ্রেণী:পুরুলিয়া জেলার শহর ও নগর
আবুল আব্বাস আবদুল্লাহ ইবনে মুহাম্মদ ইবনে আলী ইবনে আব্দুল্লাহ ইবনে আব্বাস ইবনে আব্দুল মুত্তালিব বা আবুল আব্বাস আস সাফফাহ (أبو العباس عبد الله بن محمد السفاح) (জন্ম ৭২১/৭২২ খ্রিষ্টাব্দ বা ১০৪/১০৮ হিজরী – মৃত্যু. ৯ জুন ৭৫৪ খ্রিষ্টাব্দ) ছিলেন প্রথম আব্বাসীয় খলিফা। যিনি ৭৪৯–৭৫৪ খ্রিষ্টাব্দ প্রথম আব্বাসীয় খলিফা হিসেবে শাসন করেন। ইসলামের ইতিহাসে আব্বাসীয় খিলাফত অন্যতম দীর্ঘতম ও গুরুত্বপূর্ণ খিলাফত।   তথ্যসূত্র    গ্রন্থপঞ্জি     Muhammad ibn Jarir al-Tabari, History v. 27, "The Abbasid Revolution," transl. John Alden Williams, SUNY, Albany, 1985.  বিষয়শ্রেণী:৭২১-এ জন্ম বিষয়শ্রেণী:৭৫৪-এ মৃত্যু বিষয়শ্রেণী:গুটিবসন্তে মৃত্যু বিষয়শ্রেণী:আরব মুসলিম বিষয়শ্রেণী:৮ম শতাব্দীর আব্বাসীয় খলিফা
অমর প্রেম ২০১৬ সালের একটি ভারতীয় বাংলা চলচ্চিত্র। এটি রিভেঞ্জ –ড্রামা, রোম্যান্স ঘরানার চলচ্চিত্র। হরনাথ চক্রবর্তীর ছবি ।এর মাধ্যমে ছোটপর্দা থেকে বড়পর্দায় এন্ট্রি নেন গৌরব রায় চৌধুরী।ছবির দ্বিতীয় নায়িকা মেঘা চৌধুরীর ও প্রথম নায়িকা অন্তঃশিলা ঘোষের এটি প্রথম ছবি। তবে অন্তশিলা ঘোষ সকলের কাছে বেশ পরিচিত অঞ্জলি জুয়েলার্সের বিজ্ঞাপন এ কাজ করে।২০১৬ সালের ৯ ডিসেম্বর মুক্তি পায় বাংলা ছবি অমর প্রেম।   কাহিনী   ত্রিকোণ প্রেমের গল্প। রুদ্র আর রিয়া ছোটবেলা থেকে বন্ধু। দুই পরিবারের সবাই চান তারা বিয়ে করুক। একদিন রুদ্র বাড়িতে কাউকে কিছু না জানিয়ে পাহাড়ে ট্রেকিংয়ে যায়। তখনই ঘটে অঘটন। পাহাড়ে ভূমিকম্পের জেরে নিখোঁজ হয়ে যায় রুদ্র। শেষমেশ অবশ্য পাওয়া যায় তাকে। কিন্তু ধ্বসের তলা থেকে যখন রুদ্রকে উদ্ধার করা হয় দেখা যায় রুদ্রর হাত আঁকড়ে ধরে আছে আরেকটা মেয়ের হাত। অথচ রুদ্র জানেনা কে সে! এখানেই গল্পের টুইস্ট।রুদ্র আর রিয়ার প্রেমের পথে অন্তরায় হয়ে দাঁড়ায় এই রহস্যময়ী নারী। কিন্তু কেন?   অভিনয়    রুদ্রের চরিত্রে অভিনয় করেছেন গৌরব রায় চৌধুরী  রিয়ার চরিত্রে অভিনয় করেছেন মেঘা চৌধুরী  শিবাঙ্গীর চরিত্রে অভিনয় করেছেন অন্তশিলা ঘোষ  সৌরভ চক্রবর্তী  রাজেশ শর্মা  খরাজ মুখোপাধ্যায়  কৌশিক বন্দ্যোপাধ্যায়  রেশমী সেন  মধুমিতা দত্ত  শ্যামল দত্ত   সংগীত  ছবিতে সংগীত পরিচালনা করেছেন দেব সেন এবং স্যাভি। গান গেয়েছেন সুখবিন্দর সিং, শান, নীতি মোহান, জয় মুখোপাধ্যায়, মধুরা ভট্টাচার্য, ঈশানী নাগ এবং অলিভিয়া জাসিম। গানের কথা লিখেছেন প্রিয় চট্টোপাধ্যায়, গৌতম-সুস্মিত এবং সাহেব সাহা।   অন্যান্য   ছবির গল্প লিখেছেন ঊর্মিলা মাঝি। চলচ্চিত্রটোগ্রাফি করেছেন সুপ্রিয় দত্ত। কোরিওগ্রাফি করেছেন বাবা যাদব। ছবির ফাইট মাস্টার জুডো রামো। ছবিতে এডিটিংয়ের কাজ করেছেন অনিন্দ্য চট্টোপাধ্যায়। কস্টিউম ডিজাইন করেছেন অগ্নিমিত্রা পাল।   তথ্যসূত্র    বহিঃসংযোগ   আইএমডিবিতে অমর প্রেম  বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:২০১৬-এর চলচ্চিত্র বিষয়শ্রেণী:হরনাথ চক্রবর্তী পরিচালিত চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র
বড়বিলা বিল ময়মনসিংহ জেলার ফুলবাড়ীয়া উপজেলায় অবস্থিত দেশের বৃহৎ বিল।    বর্ণনা  প্রচুর পরিমাণ শাপলা, শালুক, পদ্ম ও জলজ উদ্ভিদের অভয়ারণ্য এ বিলটি। একে পদ্মবিল হিসেবেও অভিহিত করা হয়। বর্ষাকালে প্রচুর পরিমাণ মাছ পাওয়া যায়। নৌকায় চড়ে বিলের এক পাড় থেকে অন্য পাড়ে ঘুরে ঘুরে বিলের সৌন্দর্য্য উপভোগ করা যায়।    তথ্যসূত্র   বিষয়শ্রেণী:বাংলাদেশের বিল
জোমসাম(নেপালি: जोमसोम),প্রায়  উচ্চতায়  গড়পজহং গৌনপালিকাই এবং পাশ্ববর্তী গ্রাম উন্নয়ন কমিটির কেন্দ্রস্থল   মস্তং জেলা, নেপালে অবস্থিত । এটি কালী গন্ডাকী নদীর উভয় তীরে বিস্তৃত। কালী গন্ডাকী নদীর তীরে, হিন্দু সংস্কৃতিতে শালিগ্রাম নামে কালো শিলা বা পাথর পাওয়া যায়, যা স্থানীয়রা ভগবান বিষ্ণুর রূপ হিসাবে দেখেন।    এই ধরনের পাথর কেবল এই কালী গন্ডাকী নদীতে পাওয়া যায় তবে মানুষ এটি সম্পর্কে অজানা, এটি হিন্দুদের কাছে পবিত্র। ধৌলগিরি ও নীলগিরির উজানের শীর্ষগুলি একটি পটভূমি তৈরি করে। জেলা সদর হিসাবে এটি মূলত একটি প্রশাসনিক ও বাণিজ্যিক কেন্দ্র যা সরকারি কর্মকর্তা এবং বণিকরা কাঁধে কাধ রেখে অবদান রেখেছেন এই অঞ্চলের স্থানীয় বাসিন্দাদের সাথে। এরা থকালিস নামে পরিচিত। নেপালি সেনাবাহিনীর একটি সংস্থা এখানে অবস্থিত। নিকটবর্তী জমসম বিমানবন্দর যেখানে যেকোনো বিমান রয়েছে।   ভূগোল  কালী গন্ডাকী নদী অনুসরণ করে যা বিশ্বের গভীরতম দিক থেকে; একদিকে অন্নপূর্ণা পর্বতশ্রেণী এবং অন্যদিকে ধৌলগিরি। দুটির মধ্যে, বিশ্বের ২০ টি সর্বোচ্চ পর্বতের মধ্যে 8 টির মতামত রয়েছে। কালী গণ্ডাকি এক মাইল প্রশস্ত নদীর বিছানার চতুর্থাংশ; শীতকালে নদী হিমশীতল হয়, তবে গ্রীষ্ম এবং বর্ষাকালে এটি বৃষ্টির জল এবং গলিত তুষারে ভরা হয়। পাহাড়ের দৃশ্যাবলী উজ্জ্বল রোডোডেন্ড্রনস (নেপালি: লালিগুরাস) এর বন থেকে শুরু করে পাথুরে পাহাড় পর্যন্ত রয়েছে। ট্র্যাক বরাবর সংস্কৃতি হিন্দু এবং তিব্বতি বৌদ্ধ ধর্মের সমৃদ্ধ সংমিশ্রণ। পাহাড়ের সর্বোচ্চ পয়েন্ট হ'ল মুক্তিনাথ ৩৮০০ মিটার, এটি বহু শতাব্দী ধরে বৌদ্ধ এবং হিন্দু উভয়ের জন্য পবিত্র মন্দিরগুলির একটি পবিত্র স্থান।   মিডিয়া  ২০১৩ সালের সেপ্টেম্বরে জোমসোমে একটি আধুনিক এফএম রেডিও সম্প্রচার  নির্মিত হয়েছিল। এটি একটি রেডিও স্টুডিও, সম্প্রচার কেন্দ্র এবং অন্নপূর্ণা ট্রেকারদের জন্য  সহ সজ্জিত। স্টেশনটি মুস্তংয়ের বাসিন্দা  মঙ্গল এবং সুরক্ষার জন্য একটি প্রধান কোরিয়ান সম্প্রচারক, এমবিসি, লাফুমা এবং কোইকা দ্বারা নির্মিত এবং অবদান রেখেছেন।      ২০১৫ নেপাল ভূমিকম্প  ২৫ এপ্রিল ২০১৫ এ শহরটি কেবলমাত্র সামান্য ভূমিকম্পে আক্রান্ত হয়েছিল। তবে ভূমিকম্পের পরে ধীরে ধীরে অগ্রসর হওয়া ভূমিধসের ফলে নদীর তীরের ১৫-২২০ টি বিল্ডিং ক্ষতিগ্রস্ত হয়েছিল। শহরে কোনও আঘাতের খবর পাওয়া যায়নি।    আরও দেখুন    মুস্তং   তথ্যসূত্র   বহিঃসংযোগ   বিষয়শ্রেণী:উইকিউপাত্তে স্থানাঙ্ক আছে
সংজ্ঞা  এক কিলোগ্রাম ভরের কোন বস্তুকে এক মিটার/বর্গ-সেকেন্ড ত্বরণ দিতে এর উপর যে পরিমাণ বল প্রয়োগ করতে হয়, তাকে এক নিউটন বল বলা হয়। গাণিতিকভাবে,:১ নিউটন = ১ কেজি*মি/সেকেন্ড২   উদাহরণ   প্রায় ১০২ গ্রাম ভরের বস্তুর (যেমন, একটি ছোট আপেল) উপর পৃথিবী অভিক‌র্ষীয় বলের মান ১ নিউটন।  পৃথিবীর পৃষ্টে ১ কেজি ভরের বস্তুর উপর প্রায় ৯.৮১ নিউটন নিন্মমুখি বল প্রযুক্ত হয়।  ৭০ কেজি ভরের একজন মানুষের উপর পৃথিবী অভিক‌র্ষীয় বলের মান প্রায় ৬৮৬ নিউটন।  বল পরিমাপের বহুল ব্যবহৃত আরেকটি একক কিলোনিউটন বা kN. ১ কিলোনিউটন = ১০০০ নিউটন  বিষয়শ্রেণী:এসআই একক বিষয়শ্রেণী:বলের একক বিষয়শ্রেণী:এসআই লব্ধ একক বিষয়শ্রেণী:আইজ্যাক নিউটন
বাংলাদেশ সমবায় ব্যাংক লিমিটেড বা বিপিআই একটি স্বায়ত্তশাসিত জাতীয় গবেষণা ইনস্টিটিউট যা একটি সংবিধিবদ্ধ সংস্থা হিসাবে কাজ করে। বাংলাদেশে পানি সম্পদ ব্যবস্থাপনা প্রকল্পের গবেষণা ও পরিকল্পনা পরিচালনা করে এবং কৃষক ও কৃষি খাতে ঋণ সহায়তা করে। এই ব্যাংকটির প্রধান কার্যালয় ঢাকা, বাংলাদেশে অবস্থিত।   ইতিহাস অবিভক্ত বাংলায় সমবায় সমিতি ও কৃষক পর্যায়ে ঋণ প্রদানের লক্ষ্যে সরকারী উদ্যোগে ১৯২২ সালে সমবায় ব্যাংক প্রতিষ্ঠিত হয়। বেঙ্গল প্রভিন্সিয়াল কো-অপারেটিভ ব্যাংকের সদর দপ্তর কোলকাতায় থাকায় ১৯৪৭ সালে দেশ বিভাগের পর পূর্ব পাকিস্তানের সমবায় প্রতিষ্ঠান ও কৃষক পর্যায়ে কৃষি ঋণ প্রবাহ সাময়িকভাবে বন্ধ হয়ে যায়। এ সমস্যা হতে উত্তরণের জন্য ১৯৪৭ সালের শেষ দিকে ইষ্ট বেঙ্গলের রেজিষ্ট্রার অব কো-অপারেটিভ সোসাইটিজ জনাব ইকবাল আতাহার আলী পি.এ.এস এর আহবানে পূর্ব পাকিস্তানের সমবায় নের্তৃবৃন্দের একটি সভা মাননীয় প্রাদেশিক সমবায় মন্ত্রী সৈয়দ মোঃ আফজালের সভাপতিত্বে ঢাকায় অনুষ্ঠিত হয় । সভায় পূর্ব পাকিস্তানকে নতুনভাবে একটি প্রাদেশিক সমবায় ব্যাংক প্রতিষ্ঠার সিদ্ধান্ত হয়। তারই প্রেক্ষাপটে কতিপয় উদ্যোগী ব্যক্তির সক্রিয় অংশগ্রহণে ১৯৪৮ সালের ৩১ মার্চ পূর্ব পাকিস্তানে প্রাদেশিক সমবায় ব্যাংক লিঃ নামে নিবন্ধন  লাভের পর  সদরঘাট এলাকায় অবস্থিত ভিক্টোরিয়া পার্ক সংলগ্ন জনশন রোডের  একটি ভাড়া বাড়িতে ০১ এপ্রিল ১৯৪৮ সাল হতে এর কার্যক্রম শুরু করা হয় । পরবর্তীতে ২৫ নভেম্বর  ১৯৪৯ সালে একই এলাকায় ৩/১০ জনশন রোডে অবস্থিত ইম্পিরিয়াল ব্যাংক অব ইন্ডিয়ার মালিকানাধীন ভবনটি ১.৩৮ লক্ষ টাকায় ক্রয় করে পুরোদমে কার্যক্রম চালু করা হয় । ১৯৫৯ সালে ৯-ডি, মতিঝিলস্থ ৮.৭৬ কাঠা জমি পূর্ব পাকিস্তান সরকার হতে ৩৮৯৩৮.০০ টাকায় ৯৯ বছরের জন্য স্থায়ী লীজ গ্রহণ করে ৯ তলা বিশিষ্ট বর্তমান ভবন তৈরী করা হয়। প্রতিষ্ঠাকালীন ব্যাংকের নিবন্ধন নং ছিল ৩ এবং তারিখ ছিলো ৩১ মার্চ ১৯৪৮খ্রীঃ। পরবর্তীতে সমবায় সমিতি আইন ও বিধিমালা নতুনভাবে জারী হওয়ার পর ২০০৫ সালে উপ-আইন সংশোধিতভাবে নিবন্ধন করা হয়। সংশোধিত নিবন্ধন নং ০১ বি, তারিখ ০৯ মার্চ ২০০৫ খ্রীঃ।  আরও দেখুন  বাংলাদেশ ব্যাংক  বাংলাদেশের ব্যাংকের তালিকা  গ্রামীণ ব্যাংক  তথ্যসূত্র  বহিঃসংযোগ  বাংলাদেশ সমবায় ব্যাংক লিমিটেড এর ওয়েবসাইট  বিষয়শ্রেণী:১৯২২-এ প্রতিষ্ঠিত ব্যাংক বিষয়শ্রেণী:বাংলাদেশের বেসরকারি ব্যাংক‎ বিষয়শ্রেণী:বাংলাদেশের বিশেষায়িত ব্যাংক বিষয়শ্রেণী:বাংলাদেশের ব্যাংক বিষয়শ্রেণী:ঢাকা ভিত্তিক সংগঠন
ওং তিং ছয়ং, Honorary GCMG (; POJ: Ông Tíng-chhiong; ১৯৩৬ সালের ২২শে জানুয়ারি - ২০০২ সালের ৮ই ফেব্রুয়ারি) হচ্ছেন পঞ্চম প্রজাতন্ত্র সিঙ্গাপুরের রাষ্ট্রপতি।   তথ্যসূত্র    বহিঃসংযোগ   Ong Teng Cheong - In Memory of Singapore's first Elected President, Mr. Ong Teng Cheong (1936 - 2002)  In Memoriam of Ong Teng Cheong - ChannelNewsAsia  বিষয়শ্রেণী:১৯৩৬-এ জন্ম বিষয়শ্রেণী:২০০২-এ মৃত্যু বিষয়শ্রেণী:সিঙ্গাপুরের রাষ্ট্রপতি বিষয়শ্রেণী:লিভারপুল বিশ্ববিদ্যালয়ের প্রাক্তন শিক্ষার্থী বিষয়শ্রেণী:পিপলস অ্যাকশন পার্টির রাজনীতিবিদ বিষয়শ্রেণী:সিঙ্গাপুরের উপপ্রধানমন্ত্রী
আড়িয়াল খাঁ নদী বাংলাদেশের উত্তর-কেন্দ্রীয় অঞ্চলের কিশোরগঞ্জ ও নরসিংদী জেলার একটি নদী। নদীটির দৈর্ঘ্য ১৯ কিলোমিটার, গড় প্রস্থ ৭৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক আড়িয়াল খাঁ নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ০৩।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ   তথ্যসূত্র   বিষয়শ্রেণী:কিশোরগঞ্জ জেলার নদী বিষয়শ্রেণী:নরসিংদী জেলার নদী
বিবরণ    Fair use for বিয়ের ফুল (চলচ্চিত্র)  This image is being linked here; though the picture is subject to copyright, I (S M Hemayet talk) feel it is covered by the U.S. fair use laws because:  It is a low resolution image of a VCD cover  It does not limit the copyright owners rights to sell the film in any way  It allows for identification of the film বিয়ের ফুল (চলচ্চিত্র)  No free alternatives are possible  It illustrates the film in question  লাইসেন্স
RFC/N discussion of the username "user name required"  22px  A request for comment has been filed concerning the username of . You are invited to comment on the discussion here. {{subst:#ifeq:|n| | ~~~~}}   40pxTemplate usage notes   This template can be used to notify interested parties about a WP:RFC/NAME discussion. Please use  to notify the RFC's subject.  Feel free to write your own message from scratch, or paraphrase this template in your own personal style. This template is not compulsory, it exists for anyone whom it may help to save time and effort in typing or in finding the links.  This template takes one required parameter: the exact and correct username (without the prefix "User:") of the RFC's subject, for instance {{subst:|John Doe}}  Please remember to substitute the template, thus use: {{subst:|username}}  This template inserts your signature by default (as you would put ~~~~ inside the box). To prevent it from doing so, set the (optional) parameter sig to n: {{subst:|username|sig=n}} <div style="text-align: center;">  Other request for comment templates</div>
কম্পিউটার বিজ্ঞান ও প্রকৌশল (সিএসই) হল অনেক বিশ্ববিদ্যালয়ের একটি একাডেমিক প্রোগ্রাম যা কম্পিউটিংয়ের বৈজ্ঞানিক এবং প্রকৌশল দিকগুলিকে অন্তর্ভুক্ত করে। সিএসই একটি শব্দ যা প্রায়শই ইউরোপে ইঞ্জিনিয়ারিং ইনফরমেটিক্স একাডেমিক প্রোগ্রামের নাম অনুবাদ করতে ব্যবহৃত হয়। এটি স্নাতক এবং স্নাতকোত্তর উভয় ক্ষেত্রেই প্রদান করা হয়।   একাডেমিক কোর্স  একাডেমিক প্রোগ্রাম কলেজ ভেদে পরিবর্তিত হতে পারে। তবে সাধারণত যে কোর্সগুলো দেখা যায়, সেগুলো হল:  স্নাতক কোর্স:   প্রোগ্রামিং  অ্যালগরিদম এবং ডেটা স্ট্রাকচার  কম্পিউটার আর্কিটেকচার  অপারেটিং সিস্টেম,  কম্পিউটার নেটওয়ার্ক  সমান্তরাল কম্পিউটিং  এমবেডেড সিস্টেম  অ্যালগরিদম ডিজাইন  সার্কিট অ্যানালাইসিস এবং ইলেকট্রনিক্স  ডিজিটাল লজিক এবং প্রসেসর ডিজাইন  কম্পিউটার গ্রাফিক্স  বৈজ্ঞানিক সফটওয়্যার ইঞ্জিন  ডেটা কম্পিউটিং প্রভৃতি অন্তর্ভুক্ত থাকে।  স্নাতকোত্তর কোর্স:  স্নাতকোত্তর কোর্সে উপরোক্ত কোর্সে বা এগুলো সমন্বয়ে বা এর সাথে আরো কিছু অতিরিক্ত কোর্স থাকতে পারে।   সিস্টেম,  ডিজিটাল সিগন্যাল প্রসেসিং  ভার্চুয়ালাইজেশন  কম্পিউটার সিমুলেশন এবং গেম প্রোগ্রামিং।  সিএসই প্রোগ্রামে তাত্ত্বিক কম্পিউটার বিজ্ঞানের মূল বিষয়গুলিও অন্তর্ভুক্ত থাকে যেমন গণনার তত্ত্ব, সংখ্যাসূচক পদ্ধতি, মেশিন লার্নিং, প্রোগ্রামিং তত্ত্ব এবং কম্পিউটার প্যারাডাইম প্রভৃতি। আধুনিক একাডেমিক প্রোগ্রামগুলি ইমেজ প্রসেসিং, ডেটা সায়েন্স, রোবোটিক্স, বায়ো-অনুপ্রাণিত কম্পিউটিং, কম্পিউটেশনাল বায়োলজি, স্বায়ত্তশাসিত কম্পিউটিং এবং কৃত্রিম বুদ্ধিমত্তার মতো উদীয়মান কম্পিউটিং ক্ষেত্রগুলিকেও অন্তর্ভুক্ত করে৷   উপরের সিএসই ক্ষেত্রগুলির বেশিরভাগের জন্য প্রাথমিক গাণিতিক জ্ঞানের প্রয়োজন হয়, তাই অধ্যয়নের প্রথম বছরে গাণিতিক কোর্সের প্রাধান্য থাকে, প্রাথমিকভাবে বিচ্ছিন্ন গণিত, গাণিতিক বিশ্লেষণ, রৈখিক বীজগণিত, সম্ভাব্যতা, এবং পরিসংখ্যান , সেইসাথে বৈদ্যুতিক এবং ইলেকট্রনিক ইঞ্জিনিয়ারিং, পদার্থবিদ্যার মৌলিক বিষয়গুলি, ক্ষেত্র তত্ত্ব, এবং ইলেক্ট্রোম্যাগনেটিজম প্রভৃতি। কম্পিউটার বিজ্ঞান প্রকৌশলী পড়ার জন্য এসমস্ত বিষয়ে ধারণার প্রয়োজন হয়।   আরও দেখুন    কম্পিউটার বিজ্ঞান  কম্পিউটার গ্রাফিক্স (কম্পিউটার বিজ্ঞান)  ব্যাচেলর অব টেকনোলজি   তথ্যসূত্র   বিষয়শ্রেণী:প্রকৌশল শিক্ষা বিষয়শ্রেণী:কম্পিউটার প্রকৌশল বিষয়শ্রেণী:কম্পিউটার বিজ্ঞান বিষয়শ্রেণী:কম্পিউটার বিজ্ঞান শিক্ষা
সহিদুল করিম বাংলাদেশ সুপ্রিম কোর্টের হাইকোর্ট বিভাগের একজন বিচারপতি।   প্রথমিক জীবনী করিম ১১ মার্চ ১৯৫৮ সালে জন্মগ্রহণ করেন। তিনি ঢাকা বিশ্ববিদ্যালয় থেকে আইনে স্নাতক ও স্নাতকোত্তর সম্পূর্ণ করেন। কর্মজীবনী ১৯৮৩ সালের ২০ শে এপ্রিল করিম বাংলাদেশ সিভিল সার্ভিসের বিচার বিভাগীয় শাখায় মুন্সিফ হিসেবে যোগদান করেন।  ২০০০ সালের ২৪ শে ফেব্রুয়ারি করিম জেলা ও দায়রা জজ পদে উন্নীত হন । ২০ অক্টোবর ২০১১ সালে করিমকে হাইকোর্ট বিভাগের অতিরিক্ত বিচারক করা হয় । ২০১৩ সালের ৭ অক্টোবর তাঁর নিয়োগ স্থায়ী করা হয়।  ১০১৭ সালের নভেম্বরে করিম ও বিচারপতি এম এনায়েতুর রহিম বাংলাদেশ সুপ্রিম কোর্টের প্রশাসনিক শাখা দুর্নীতি দমন কমিশনকে একটি চিঠির শুনানিতে বলেছিলেন যে সুপ্রিম কোর্টের অবসরপ্রাপ্ত বিচারপতি মো. জয়নুল আবেদিনের তদন্ত করার ক্ষমতা কমিশনের নেই ।  ২০১৮ সালের মার্চ মাসে করিম ও বিচারপতি এম এনায়েতুর রহিম সরকারকে ব্যাখ্যা করতে বলেন , জিয়া চ্যারিটেবল ট্রাস্ট দুর্নীতি মামলায় কেন সাবেক প্রধানমন্ত্রী বেগম খালেদা জিয়াকে কারাদন্ড দেওয়া হবে না । একই সঙ্গে খালেদা জিয়াকে চার মাসের জামিনও দেয় বেঞ্চ।  ২০০৩ সালে বরগুনায় স্ত্রী হত্যার দায়ে করা মামলায় আবদুল জলিলের মৃত্যুদণ্ডের সাজা ২০২৩ সালের জানুয়ারিতে করিম ও বিচারপতি মো. মুস্তাফিজুর রহমান যাবজ্জীবন কারাদণ্ডে পরিবর্তন করেন।  করিম ও বিচারপতি মো. মুস্তাফিজ রহমান ২০১৬ সালের জুলাইয়ে ঢাকা হামলার মামলার শুনানি করছেন । চট্টগ্রাম মামলার ২০০৪ সালের অস্ত্র ও গোলাবারুদ বাজেয়াপ্ত করার বিষয়টিও তাদের কাছে রয়েছে ।  সালের জুন মাসে করিম বিচারপতি নাইমা হায়দার এবং এস এম কুদ্দুস জামান ভেস্টেড প্রপার্টি রিটার্ন অ্যাক্ট ২০০১ এর একটি রায়ে জেলা কমিশনারদের অর্পিত সম্পত্তি নিয়ন্ত্রণের কর্তৃত্ব বহাল রাখেন ।   তথ্যসূত্র   বিষয়শ্রেণী:১৯৫৮-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশের সুপ্রীম কোর্টের বিচারপতি বিষয়শ্রেণী:বাংলাদেশী আইনজীবী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
thumb|200px| 55px 70px  জাতিসংঘ শিক্ষা, বিজ্ঞান ও সংস্কৃতি সংস্থা (ইউনেস্কো) বিশ্ব ঐতিহ্যবাহী স্থান সেই জায়গাগুলোকে বলা হয় যেগুলো ১৯৭২ সালে স্থাপিত ইউনেস্কো বিশ্ব ঐতিহ্য সম্মেলনের ব্যাখ্যা অনুযায়ী গুরুত্বপূর্ণ সাংস্কৃতিক বা প্রাকৃতিক ঐতিহ্য রূপে গণ্য। সুইডেন ১৯৮৫ সালের ২২ জানুয়ারী এই সম্মেলনে সম্মতি জানায়, যার ফলে দেশের ঐতিহাসিক স্থানগুলো এই তালিকায় স্থান পায়। ২০১৬ সাল অবধি সুইডেনে ১৫টি বিশ্ব ঐতিহ্যবাহী স্থান আছে যার মধ্যে ১৩টি সাংস্কৃতিক, একটি প্রাকৃতিক ও একটি মিশ্র।   বিশ্ব ঐতিহ্যবাহী স্থানসমূহ  ইউনেস্কো দশটি মানদণ্ডের অধীনে স্থানগুলোকে তালিকাভুক্ত করে; প্রতিটি স্থান মানদণ্ডের অন্তত একটি অবশ্যই পূরণ করবে। মানদণ্ড ১-৬ সাংস্কৃতিক এবং ৭-১০ প্রাকৃতিক।  নাম চিত্র স্থান সাল ইউনেস্কো রেফ ইউনেস্কো নির্ণায়ক বর্ণনা তথ্যসূত্রড্রটনিংহোম প্রাসাদ100pxস্টকহোম ১৯৯১৫৫৯৫(সাংস্কৃতিক)বিরকা এবং হভগার্ডেন100pxস্টকহোম১৯৯৩৫৫৫৩, ৪(সাংস্কৃতিক)এঙ্গেলসবার্গ লৌহ কারখানা100pxভেস্তম্যানলান্ড১৯৯৩৫৫৬৪(সাংস্কৃতিক)তানুমের পাথুরে খোদাই100pxভাস্ট্রা গোটাল্যান্ড১৯৯৪৫৫৭১, ৩, ৪(সাংস্কৃতিক)কাঠের সমাধি100pxস্টকহোম১৯৯৪৫৫৮২, ৪(সাংস্কৃতিক)ভিসবি100pxগোতলান্দ১৯৯৫৭৩১৪, ৫(সাংস্কৃতিক)গির্জার শহর, গ্যামেলস্টাড, লুলিয়া100pxনরবোটেন১৯৯৬৭৬২২, ৪, ৫(সাংস্কৃতিক)লাপোনিয়ার এলাকা100pxনরবোটেন১৯৯৬৭৭৪৩, ৫, ৭, ৮, ৯(মিশ্র)কার্লসক্রোনার নৌ বন্দর100pxব্লেকিঞ্জ১৯৯৮৮৭১২, ৪(সাংস্কৃতিক)দক্ষিণ ওল্যান্ডের কৃষি ভূদৃশ্য100pxকালমার২০০০৯৬৮৪, ৫(সাংস্কৃতিক)কোয়ার্কেন দ্বীপপুঞ্জ100pxভেস্তেনরল্যান্ড২০০০৮৯৮৮(প্রাকৃতিক)ফালুনের তামার খনি100pxডালারনা২০০১১০২৭২, ৩, ৫(সাংস্কৃতিক)গ্রিমেটন বেতার কেন্দ্র, ভারবার্গ100pxহালল্যান্ড২০০৪১১৩২, ৪(সাংস্কৃতিক)স্ট্রুভ জিওডেটিক আর্ক100pxনরবোটেন২০০৫১১৮৭২, ৩, ৬(সাংস্কৃতিক)হ্যালসিংল্যান্ডের খামারবাড়ি100pxগ্যাভেলবর্গ২০১২১২৮২৫(সাংস্কৃতিক)  অস্থায়ী স্থানসমূহ বিশ্ব ঐতিহ্য়ের তালিকায় খোদিত স্থানগুলো ছাড়াও, সদস্য রাষ্ট্রগুলো অস্থায়ী স্থানগুলোর একটি তালিকা বজায় রাখতে পারে, যা তারা মনোনয়নের জন্য বিবেচনা করতে পারে। বিশ্ব ঐতিহ্য়ের তালিকার জন্য মনোনয়ন শুধুমাত্র তখনই গৃহীত হয়, যদি স্থানটি পূর্বে অস্থায়ী তালিকায় তালিকাভুক্ত করা হয়। ২০১৬ সালের হিসাবে, সুইডেন একটি স্থানকে তার অস্থায়ী তালিকায় লিপিবদ্ধ করেছে।   নাম চিত্র স্থান সাল ইউনেস্কো রেফ ইউনেস্কো নির্ণায়ক বর্ণনা তথ্যসূত্রপদ্ধতিগত জীববিজ্ঞানের উত্থান100pxকিরনবাগ প্রদেশ এবং উপসালা প্রদেশ২০০৯৫৪৯১৬(সাংস্কৃতিক)  তথ্যসূত্র  বিষয়শ্রেণী:সুইডেন বিষয়শ্রেণী:বিশ্ব ঐতিহ্যবাহী স্থানের তালিকা বিষয়শ্রেণী:সুইডেনের বিশ্ব ঐতিহ্যবাহী স্থান
আব্দুর রশিদ ( – ১৪ মে ২০১৭) বাংলাদেশের ময়মনসিংহ জেলার একজন শিক্ষায়তনিক ব্যক্তি ও রাজনীতিবিদ ছিলেন যিনি বাংলাদেশ আওয়ামী লীগের রাজনীতির সাথে যুক্ত ছিলেন। তিনি একজন সাংসদ ছিলেন।   জীবনী  আব্দুর রশিদ নজরুল ডিগ্রি কলেজের অধ্যক্ষ ছিলেন। ১৯৭৩ সালে তিনি ময়মনসিংহ-১৭ আসনের সাংসদ হিসেবে নির্বাচিত হয়েছিলেন।  আব্দুর রশিদ ২০১৭ সালের ১৪ মে ঢাকার সেন্ট্রাল হাসপাতালে ৭৯ বছর বয়সে মৃত্যুবরণ করেন।   তথ্যসূত্র   বিষয়শ্রেণী:প্রথম জাতীয় সংসদ সদস্য বিষয়শ্রেণী:ময়মনসিংহ জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:বাংলাদেশী শিক্ষায়তনিক বিষয়শ্রেণী:১৯৩০-এর দশকে জন্ম বিষয়শ্রেণী:২০১৭-এ মৃত্যু বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
গ্রিক পুরাণে, থেস্পিওস (প্রাচীন গ্রিক ভাষায়: Θέσπιος থেস্পিওস্‌) ছিল এরেখথেউস ২য় ও প্রাক্সিথেয়ার পুত্র এবং ক্রেউসা, ওরেইথিয়া, প্রোক্রিস, আল্কোন, মেতিওন, সিকিওন, পান্দোরুস, এউপালামুস, থোনিয়া ও ওর্নেউসের ভাই। সে আর্নেউসের কন্যা মেগামেদেকে বিয়ে করে। বিভিন্ন নারীর গর্ভে থেস্পিউসের পঞ্চাশটি কন্যা ছিল।   কন্যাগণ ও পৌত্রগণ  আপোল্লোদোরুসের বিব্লিওথেকা অনুযায়ী থেস্পিওসের পঞ্চাশটি কন্যার নাম দেওয়া হল। তার পৌত্রগণ সকলেই ছিল হেরাক্লেইদাই।   নাম  ... এর মাতা আইস্ক্রেইস  লেউকোনেস আগ্লাইয়া  আন্তিয়াদেস আন্থেয়া  ? আন্থিপ্পে  হিপ্পোদ্রোমুস আন্তিয়োপে  আলোপিউস আর্গেলে  ক্লেওলাউস আসোপিস  মেন্তোর কালামেতিস  আস্ত্যুবিয়েস কের্থে  ইয়োবেস খ্রাইসেইস  ওনেসিপ্পুস ক্লাইতিপ্পে  এউরিকাপিস এলাখিয়া  বুলেউস এয়োনে  আমেস্ত্রিউস এপিলাইস  আস্তিয়ানাক্স এরাতো  দাইনাস্তেস এউবোইয়া  ওলিম্পুস এউবোতে  এউরিপাইলুস এউরিবিয়া  পোলিলাউস এউরিপাইলে  আর্কেদিকুস এউরিতেলে  লেউকিপ্পুস এক্সোলে  এরিথ্রাস হেলিকোনিস  ফালিয়াস হেসিখিয়া  ওইস্ত্রোব্লেস হিপ্পো  কাপিলুস হিপ্পোক্রাতে  হিপ্পোজিগুস ইফিস  কেলেউস্তানোর লাওথোই  আন্তিফুস লাইসে  এউমেদেস লাইসিদিকে  তেলেস লাইসিপ্পে  এরাসিপ্পুস মার্সে  বুকোলুস মেলিনে  লাওমেদোন মেনিপ্পিস  এন্তেলিদেস নিকে  নিকোদ্রোমুস নিকিপ্পে  আন্তিমাখুস ওলিম্পুসা  হালোক্রাতেস ওরিয়া  লাওমেনেস পানোপে  থ্রেপ্সিপ্পাস পাত্রো  আর্খেমাখুস ফাইলেইস  তিগাসিস প্রাক্সিথেয়া  নেফুস প্রোক্রিস  আন্তিলেয়োন ও হিপ্পেউস পাইরিপ্পে  পাত্রোক্লুস স্ত্রাতোনিকে  আত্রোমুস তের্প্সিক্রাতে  এউরিয়োপেস তিফাইসে  ল্যুনকাইয়ুস তোক্সিক্রাতে  ল্যুকুর্গুস জান্থিস  হোমোলিপ্পুস ?  তেলেউতাগোরাস  বিষয়শ্রেণী:গ্রিক পুরাণ বিষয়শ্রেণী:গ্রিক পুরাণের রাজা
রাজকুমার দয়ারাম প্যাটেল  হলেন একজন ভারতীয় রাজনীতিবিদ যিনি প্রহার জনশক্তি পার্টির রাজনীতির সাথে যুক্ত। তিনি মহারাষ্ট্র বিধানসভার একজন সদস্য।  রাজনৈতিক জীবন ২০১৯ সালে মহারাষ্ট্রে বিধানসভা নির্বাচন অনুষ্ঠিত হয়। নির্বাচনে রাজকুমার দয়ারাম প্যাটেল মেলঘাট বিধানসভা কেন্দ্র থেকে মহারাষ্ট্র বিধানসভার সদস্য হিসেবে নির্বাচিত হন। তিনি বাদে প্রহার জনশক্তি পার্টির আরো একজন প্রার্থী নির্বাচনে মহারাষ্ট্র বিধানসভার সদস্য হিসেবে নির্বাচিত হয়েছিলেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:প্রহার জনশক্তি পার্টির রাজনীতিবিদ বিষয়শ্রেণী:মহারাষ্ট্র বিধানসভার সদস্য
সুলতান ইস্কান্দার মসজিদ ( বা মসজিদ সুলতান ইস্কান্দার) হলো মালয়েশিয়ার পেরলিসের কানগারে অবস্থিত একটি মসজিদ।   নামকরণ  পেরলিসের রাজা, সৈয়দ আলউই ইবনি আলমারহুম তুয়ান সৈয়দ সাফি জামালুলাইলের নামানুসারে এই মসজিদটির নামকরণ করা হয়েছে।   ইতিহাস  ১৯২০ সালে, এই মসজিদটি নির্মাণের জন্য তহবিল সংগ্রহের প্রচেষ্টা শুরু হয়েছে। তহবিল সংগ্রহ করার পর, ১৯৩১ সালে এই মসজিদের নির্মাণ কাজ শুরু হয়েছিল এবং ১৯৩৩ সালে সম্পন্ন হয়েছে। এরপরে রাজা সৈয়দ আলউই আনুষ্ঠানিকভাবে এর উদ্বোধন করেছেন। ১৯৮৮ সালে জাতীয় ঐতিহ্য আইন ২০০৫-এর অধীনে এই মসজিদটিকে জাতীয় ঐতিহ্য হিসেবে ঘোষণা করা হয়েছিল।   স্থাপত্য  এই মসজিদটি মুঘল স্থাপত্য অনুকরণে নির্মাণ করা হয়েছে।   আরো দেখুন   মালয়েশিয়ায় ইসলাম  মালয়েশিয়ার মসজিদের তালিকা   তথ্যসূত্র    বহিঃসংযোগ      বিষয়শ্রেণী:গম্বুজসহ মসজিদ বিষয়শ্রেণী:পেরলিসের মসজিদ বিষয়শ্রেণী:১৯৩৩-এ সম্পন্ন মসজিদ বিষয়শ্রেণী:১৯৩৩-এ ব্রিটিশ মালয়ায় প্রতিষ্ঠিত
গ্রাগ্স-পা'-ওদ-জের () (১৬০৭-১৬৪১) তিব্বতী বৌদ্ধধর্মের দ্গে-লুগ্স ধর্মসম্প্রদায়ের প্রথম ল্চাং-স্ক্যা হো-থোগ-থু  উপাধিধারী বৌদ্ধ লামা ছিলেন। তিনি দ্গোন-লুং-ব্যাম্স-পা-গ্লিং বৌদ্ধবিহারের () ষষ্ঠ প্রধান ছিলেন।   সংক্ষিপ্ত জীবনী  গ্রাগ্স-পা'-ওদ-জের ১৬০৭ খ্রিষ্টাব্দে তিব্বতের আমদো অঞ্চলের ল্চাং-স্ক্যা () নামক একটি গ্রামে জন্মগ্রহণ করেন। তিনি দ্গোন-লুং-ব্যাম্স-পা-গ্লিং বৌদ্ধবিহারে () শিক্ষার্থীর শপথ গ্রহণ করেন এবং বিহারের প্রতিষ্ঠাতা দাম-ছোস-র্গ্যা-ম্ত্শো () নামক ঐ বিহারের প্রথম প্রধানের নিকট শিক্ষালাভ করেন। পরবর্তীকালে তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে এবং ঙ্গাম-রিং () বৌদ্ধবিহারে শিক্ষালাভ করেন। ১৬৩০ খ্রিষ্টাব্দে তিনি দ্গোন-লুং-ব্যাম্স-পা-গ্লিং বৌদ্ধবিহারের () ষষ্ঠ প্রধান হিসেবে দায়িত্ব গ্রহণ করেন এবং তিন বছর এই পদে থাকেন।   তথ্যসূত্র   বিষয়শ্রেণী:১৬০৭-এ জন্ম বিষয়শ্রেণী:১৬৪১-এ মৃত্যু বিষয়শ্রেণী:চাংক্যা বিষয়শ্রেণী:গোনলুং ত্রিপা
মারওয়ান আল সাহাফি (, ; জন্ম: ১৭ ফেব্রুয়ারি ২০০৪) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল ইত্তিহাদের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।  ২০২২ সালে, মারওয়ান সৌদি আরব অনূর্ধ্ব-২০ দলের হয়ে সৌদি আরবের বয়সভিত্তিক পর্যায়ে অভিষেক করেছিলেন।  প্রারম্ভিক জীবন মারওয়ান আল সাহাফি ২০০৪ সালের ১৭ই ফেব্রুয়ারি তারিখে সৌদি আরবে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল মারওয়ান সৌদি আরব অনূর্ধ্ব-২০ দলের হয়ে খেলার মাধ্যমে সৌদি আরবের প্রতিনিধিত্ব করেছেন।  তথ্যসূত্র  বহিঃসংযোগ          বিষয়শ্রেণী:২০০৪-এ জন্ম বিষয়শ্রেণী:জীবিত ব্যক্তি বিষয়শ্রেণী:সৌদি ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:আল ইত্তিহাদ ক্লাবের (জেদ্দা) খেলোয়াড় বিষয়শ্রেণী:সৌদি পেশাদার লিগের খেলোয়াড় বিষয়শ্রেণী:সৌদি আরবের আন্তর্জাতিক যুব ফুটবলার বিষয়শ্রেণী:ফুটবল উইঙ্গার বিষয়শ্রেণী:বেলজীয় প্রো লিগের খেলোয়াড় বিষয়শ্রেণী:সৌদি আরবের আন্তর্জাতিক ফুটবলার বিষয়শ্রেণী:২০২৫ কনকাকাফ গোল্ড কাপের খেলোয়াড়
ক্যারি-অ্যান মস (জন্ম: ২১ আগস্ট ১৯৬৭) একজন কানাডীয় অভিনেত্রী। শুরুতে টেলিভিশনে কাজ করলেও পরে, তিনি দ্য ম্যাট্রিক্স সিরিজে (১৯৯৯-বর্তমান) ট্রিনিটির ভূমিকায় অভিনয়ের জন্য আন্তর্জাতিকভাবে খ্যাতি অর্জন করেন। তিনি মেমেন্টো (২০০০) এ অভিনয় করেছেন যার জন্য তিনি সেরা সহায়ক মহিলা ক্যাটাগরিতে ইন্ডিপেন্ডেন্ট স্পিরিট পুরস্কার জিতেছেন, রেড প্ল্যানেট (২০০০), চকোলেট (২০০০), ফিডো (২০০৬), স্নো কেক (২০০৬) এ পার্শ্ব চরিত্রে একজন অভিনেত্রীর সেরা অভিনয় এর জন্য তিনি জিনি পুরস্কার জিতেছেন, ডিস্টার্বিয়া (২০০৭), আনথিঙ্কেবল (২০১০), সাইলেন্ট হিল: রিভেলেশন (২০১২), এবং পম্পেই (২০১৪)। তিনি নেটফ্লিক্সের জন্য মার্ভেল টেলিভিশন দ্বারা তৈরি বেশ কয়েকটি টেলিভিশন ধারাবাহিকেও জেরি হোগার্থের চরিত্রে অভিনয় করেছেন, বিশেষত জেসিকা জোন্স (২০১৫-২০১৯)।   তথ্যসূত্র   বিষয়শ্রেণী:১৯৬৭-এ জন্ম বিষয়শ্রেণী:জীবিত ব্যক্তি বিষয়শ্রেণী:কানাডীয় চলচ্চিত্র অভিনেত্রী বিষয়শ্রেণী:কানাডীয় টেলিভিশন অভিনেত্রী বিষয়শ্রেণী:আমেরিকান একাডেমি অব ড্রামাটিক আর্টসের প্রাক্তন শিক্ষার্থী বিষয়শ্রেণী:কানাডীয় কণ্ঠাভিনেত্রী বিষয়শ্রেণী:২১শ শতাব্দীর কানাডীয় অভিনেত্রী বিষয়শ্রেণী:২০শ শতাব্দীর কানাডীয় অভিনেত্রী বিষয়শ্রেণী:মার্কিন নাগরিকত্ব প্রাপ্ত ব্যক্তি বিষয়শ্রেণী:মার্কিন যুক্তরাষ্ট্রে কানাডীয় প্রবাসী অভিনেত্রী বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক